U selu kod Karlovca, Perjasici, poništeni su izbori i morat će se ponoviti, javlja KAportal Naime, u glasačkoj kutiji pronađeno je šest listića više od broja ljudi koji su pristupili glasanju, nakon čega je raspušten birački odbor a glasanje je poništeno.

Inače, radi se o selu za koje posljednji službeni podaci, iz 2011. godine, govore da ima 17 stanovnika. Njegovi stanovnici glasali su u Općini Barilović, a mjesto inače broji 209 registriranih birača, od kojih je jučer glasalo njih 31.

Pobijedila Grabar Kitarović

Danas na stranicama DIP-a stoji da je u Općini Barilović poništeno osam listića, a bilo je otvoreno 12 biračkih mjesta. Inače, tamo je pobijedila aktualna predsjednica s 526 glasova.